Κλινικοεπιδημιολογικά χαρακτηριστικά, αντιχολινεργικό φορτίο και πολυφαρμακία σε ηλικιωμένους ασθενείς με ντελίριο. Αναδρομική μελέτη παρατήρησης
Creators: name: Κυζιρίδης, Θεοχάρης Χρυσόστομου
Publisher: name: Aristotle University of Thessaloniki
Year: 2023
Subjects: Αντιχολινεργικό φορτίο
Ντελίριο
Πολυφαρμακία
Anticholinergic burden
Delirium
Polypharmacy

description: Εισαγωγή. Το ντελίριο είναι η συχνότερη επιπλοκή στους ηλικιωμένους ασθενείς των γενικών νοσοκομείων και αποτελεί οξεία κατάσταση που επηρεάζει την προσοχή και τις γνωστικές τους λειτουργίες. Σκοπός της εργασίας είναι να καθορίσει κλινικο-επιδημιολογικά χαρακτηριστικά ηλικιωμένων νοσηλευόμενων ασθενών με ντελίριο και να εκτιμήσει το αντιχολινεργικό φορτίο και τη βαρύτητα συννόσησης-πολυφαρμακίας σε αυτούς τους ασθενείς. Υλικό και μέθοδος. Υλικό της εργασίας αποτέλεσαν 87 διαδοχικοί ασθενείς ηλικίας ≥65 ετών που εκδήλωσαν ντελίριο μετά την εισαγωγή τους σε ένα τριτοβάθμιο νοσοκομείο της 4ης ΥΠΕ. Η εργασία αποτελεί αναδρομική μελέτη παρατήρησης. Αποτελέσματα και συμπεράσματα. Κατά το ανωτέρω χρονικό διάστημα εξετάστηκαν 87 ασθενείς (46 άνδρες) με μέση (SD) ηλικία 79,57 (8,24) έτη. Δεν υπήρχε στατιστικά σημαντική διαφορά στην ηλικία μεταξύ ανδρών και γυναικών. Στη μεγάλη τους πλειοψηφία (61/87 ασθενείς), οι ασθενείς νοσηλεύονταν στις δύο παθολογικές κλινικές του νοσοκομείου. Το ντελίριο εκδηλώθηκε κατά μέσο όρο την 7η περίπου ημέρα νοσηλείας χωρίς να υπάρχει στατιστικά σημαντική διαφορά μεταξύ ανδρών-γυναικών. Η λοίμωξη COVID-19 ήταν το συχνότερο υποκείμενο αίτιο εκδήλωσης του συνδρόμου. Όσον αφορά τον αριθμό των φαρμάκων, οι ασθενείς λάμβαναν κατά μέσο όρο 9,50 φάρμακα ο καθένας με στατιστικά σημαντική διαφορά μεταξύ ανδρών και γυναικών. Συχνότερη διαγνωστική ομάδα ήταν αυτή των ψυχιατρικών διαταραχών (58 ασθενείς) και διαγνωσμένη άνοια υπήρχε σε 17 ασθενείς. Η μέση τιμή του αντιχολινεργικού φορτίου στο σύνολο των ασθενών εκτιμήθηκε σε περίπου 2,45. Δεν υπήρχε στατιστικά σημαντική διαφορά στις τιμές μεταξύ ανδρών και γυναικών αλλά η μέση τιμή στις δεύτερες ήταν λίγο πάνω από τρία, που θεωρείται τιμή αυξημένου κινδύνου. Η μέση τιμή στην κλίμακα συννόσησης-πολυφαρμακίας για το σύνολο των ασθενών υπολογίστηκε σε περίπου 13,9, χωρίς στατιστικά σημαντική διαφορά μεταξύ ανδρών-γυναικών. Οι ασθενείς που εξετάστηκαν στη μελέτη και εκδήλωσαν ντελίριο είχαν προχωρημένη ηλικία, σχεδόν 80 ετών, με σημαντικό αντιχολινεργικό φορτίο, σημαντικό επίπεδο πολυφαρμακίας και μέτριο επίπεδο βαρύτητας συννόσησης-πολυφαρμακίας. Είναι αναγκαία η προσεκτική εκτίμηση των ηλικιωμένων με πολυφαρμακία και σημαντικό αντιχολινεργικό φορτίο, ιδιαίτερα κατά τις πρώτες ημέρες νοσηλείας, για την πρόληψη εκδήλωσης του συνδρόμου
description: Background. Delirium is the commonest complication in elderly inpatients of general hospitals and is an acute condition that disrupts their attention and cognitive functions. The aim of the study is to define the clinico-epidemiological characteristics of hospitalized elderly patients with delirium and to evaluate the anticholinergic burden and the level of comorbidity-polypharmacy of these patients. Material and method. Included in the study were 87 consecutive patients aged ≥65 years old who manifested delirium after their admission in a tertiary teaching hospital of the 4th Health Prefecture of Macedonia and Thrace. This is a retrospective observational study. Results and conclusions. During the aforementioned time period, 87 patients (46 men) with mean (SD) age of 79.57 (8.24) years were examined. No statistically significant difference was observed between men and women, concerning their age. The majority of patients (61/87) were hospitalized in the two general medical clinics of the hospital. Delirium manifested on average approximately on the 7th day during hospitalization, though no statistically significant difference was observed between the two sexes. COVID-19 infection was the commonest underlying disorder. As far as it concerns the number of drugs, patients were each receiving 9.50 drugs on average, with statistically significant difference between men and women. Most frequent diagnostic group was that of psychiatric disorders (58 patients); dementia was diagnosed in 17 patients. The mean value of anticholinergic burden in the patients was approximately 2.45. No statistically significant difference was found between men and women, but the mean value in the latter was slightly higher than three, which is considered a value of increased risk. The mean value in comorbidity-polypharmacy score was estimated to be approximately 13.9, with no statistically significant difference between men and women. The patients of this study, who manifested delirium, had an advanced age, of almost 80 years, with increased anticholinergic burden and level of polypharmacy and medium level of comorbidity-polypharmacy. Careful evaluation of elderly with polypharmacy and increased anticholinergic burden is pivotal for delirium prevention, especially during the initial days of hospitalization